[{"text_idx": "#000001", "text": "Xiaohan (Modera Malvarmo), estas dudek-tria inter la 24 sunaj periodoj. Antikvaj c\u0302inoj dividis vintron en plurajn sinsekvajn periodojn, c\u0302iu enhavanta 9 tagojn. Xiaohan en januaro proksimume respondas al 2a kaj 3a 9-tagaj periodoj, kiuj estas konsiderataj kiel la plej malvarmaj tagoj de vintro, eble ec\u0302 pli malvarmaj ol la sekva suna periodo Dahan (Malvarmego)."}, {"text_idx": "#000002", "text": "Kiom malvarme estas en Xiaohan? Antau\u0306 pli ol jarmilo, c\u0302inaj poetoj rimarkis: \u201cLa antikva c\u0302efurbo estas enterigita en profundaj neg\u0302blovoj; Rulig\u0302antaj kiel erinacoj, la bovoj kaj c\u0302evaloj klinig\u0302as malalte.\u201d"}, {"text_idx": "#000003", "text": "Por infanoj, c\u0302i tiu suna periodo estas dedic\u0302ita al la fabela regno de neg\u0302ego."}, {"text_idx": "#000004", "text": "Dum la frosta Xiaohan, homoj konsumas Laba-kac\u0302on, pladon de la festo Laba, kiu kutime falas en c\u0302i tiun sunan periodon kaj estis influita de budhismo. Krom Laba-kac\u0302o, homoj mang\u0302as ankau\u0306 nutrajn mang\u0302aj\u0302ojn kiel frititajn kas\u0302tanojn kun sukero, s\u0302afaj\u0302an fonduon kaj rostitaj batatoj dum la suna periodo Xiaohan."}, {"text_idx": "#000006", "text": "Post la glaciaj tagoj, venas la nova jaro. Kiam c\u0302io s\u0302ajnas senmova, nova vivo estas nutrita en la suna periodo Xiaohan (Negrava Malvarmo)."}, {"text_idx": "#000008", "text": "Lucia kaj Pankaff venas al Chagan-Lago (Chagan Hu), kiu estas lago en mongola au\u0306tonoma gubernio de Jilin-provinco de C\u0302inio. La c\u0302iujara Vintra Fis\u0302kapta Festivalo de Chagan-Lago (kutime komencig\u0302as meze de decembro kaj finig\u0302as en la fino de la venonta januaro) estas okazigita por memori la malnovan vintran fis\u0302kaptan tradicion."}, {"text_idx": "#000009", "text": "Chagan-Lago estas la ununura loko kiu konservas la plej malnovan mongolan fis\u0302kaptan metodon. En 2008, la Mongola Glacifis\u0302kaptado DE Chagan estis difinita kiel nacia nemateria kultura heredaj\u0302o de C\u0302inio fare de la S\u0302tata Konsilio de la C\u0302ina Popola Respubliko."}, {"text_idx": "#000010", "text": "Chagan-Lago estas la plej bona celo por via vintra feriado. C\u0302i tie vi povas g\u0302ui glacifis\u0302kapton, gustumi bongustan fis\u0302pladon, rigardi fis\u0302kaptadon de lokanoj kaj faris multajn belajn fotojn pri la fis\u0302oj, fis\u0302kaptistoj, sunsubiro, belaj lagaj pejzag\u0302oj kaj turistoj."}]